CELEX: C2005/296/10
Language: el
Date: 2005-11-26 00:00:00
Title: Απόφαση του Δικαστηρίου (πρώτο τμήμα), της  6ης Οκτωβρίου 2005 , στην υπόθεση C-9/04 (αίτηση του Hoge Raad der Nederlanden για την έκδοση προδικαστικής αποφάσεως): ποινική διαδικασία κατά Geharo BV. (Οδηγία 88/378/ΕΟΚ — Παιχνίδια — Οδηγία 91/338/ΕΟΚ — Μέγιστη επιτρεπόμενη περιεκτικότητα σε κάδμιο)

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/5
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 6ης Οκτωβρίου 2005
   στην υπόθεση C-9/04 (αίτηση του Hoge Raad der Nederlanden για την έκδοση προδικαστικής αποφάσεως): ποινική διαδικασία κατά Geharo BV. (1)
   
   (Οδηγία 88/378/ΕΟΚ - Παιχνίδια - Οδηγία 91/338/ΕΟΚ - Μέγιστη επιτρεπόμενη περιεκτικότητα σε κάδμιο)
   (2005/C 296/10)
   Γλώσσα διαδικασίας: η ολλανδική
   Στην υπόθεση C-9/04, με αντικείμενο αίτηση εκδόσεως προδικαστικής αποφάσεως βάσει του άρθρου 234 ΕΚ, που υπέβαλε το Hoge Raad der Nederlanden (Κάτω Χώρες) με απόφαση της 23 Δεκεμβρίου 2003, που περιήλθε στο Δικαστήριο στις 12 Ιανουαρίου 2004, στο πλαίσιο της ποινικής δίκης κατά Geharo BV, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, K. Lenaerts (εισηγητή), N. Colneric, K. Schiemann και E. Levits, δικαστές, γενικός εισαγγελέας: P. Léger, γενικός γραμματέας: R. Grass, εξέδωσε στις 6 Οκτωβρίου 2005 απόφαση με το ακόλουθο διατακτικό:
   Το άρθρο 1, δεύτερη περίοδος, της οδηγίας 91/338/ΕΟΚ του Συμβουλίου, της 18ης Ιουνίου 1991, για τη δέκατη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων, πρέπει να ερμηνευθεί υπό την έννοια ότι δεν εμποδίζει όπως η απαγόρευση που θεσπίζει η οδηγία αυτή ως προς την εμπορία προϊόντων των οποίων η περιεκτικότητα σε κάδμιο υπερβαίνει ένα επιτρεπόμενο ανώτατο όριο εφαρμόζεται στα παιχνίδια που εμπίπτουν στην οδηγία 88/378/ΕΟΚ του Συμβουλίου, της 3ης Μαΐου 1988, για την προσέγγιση των νομοθεσιών των κρατών μελών σχετικά με την ασφάλεια των παιχνιδιών.
   
      (1)  JO C 59 du 06.03.2004.